|  |  |
| --- | --- |
| Numri i lëndës: | 2019:139534 |
| Datë: | 14.01.2020 |
| Numri i dokumentit: | 00760881 |

C.nr.742/19

GJYKATA THEMELORE NË PEJË, Departamenti i Përgjithshëm, sipas gjyqtares Afërdita Mulhaxha, në çështjen juridiko civile të paditëses C(T)G, nga P, të cilën e përfaqëson i autorizuari Hysen Ibishi, avokat në Pejë, kundër të paditurit D(SH) H, nga P, për shkak të vërtetimit të drejtës së pronësisë, vlera e kontestit 1000€, pas mbajtjes së shqyrtimit kryesor me dt.14.01.2020, në prezencën e të autorizuarit të paditësit dhe të paditurit, muarr dhe shpalli këtë:

A K T G J Y K I M

NË BAZË TË PRANIMIT

APROVOHET kërkesë padia e paditëses C(T)G, nga P,

VËRTETOHET se paditësja C(T)G, nga Peja, është pronare e ngastrës kadastrale P-71611071-05420-3, në sip. prej 500m², me kulturë arë e kl.2 e sipas çertifikatës së pronës me nr. 1807 ZK Pejë.

DETYROHET i padituri D(SH)H, nga Peja, që paditëses t’ia njoh të drejtën e pronësisë në palujtshmërinë e cekur si në pjesën I të dispozitivit të këtij aktgjykimi, dhe të lejojë që e njëjta të regjistrohet si pronare në Librat Pronësore, pranë Zyrës Komunale Kadastrale, në Pejë, në afat prej 15 dite, nga dita e marrjes së këtij aktgjykimi.

A r s y e t i m

Paditësja, me padi dhe gjatë shqyrtimit kryesor e nëpërmes të autorizuarit të saj, ka parashtruar se patundshmërinë kontestuese e ka blerë në vitin 1985 nga i padituri, duke theksuar se kontrata në fjalë është përmbushur në tërësi nga palët ndërgjyqëse, ku paditësi pas pagesës së çmimit të shitblerjes në shumë prej 35.000 din. të atëhershëm jugosllav, ka hyrë në posedim të patundshmërisë lëndore, ka potencuar se nuk e kanë rregulluar këtë çështje, për shkak të tatimit të lartë në qarkullim, ka propozuar që pas nxjerrjes së provave nga padia gjykata të aprovoi kërkesëpadi si të bazuar.

I padituri në përgjigje në padi ka deklaruar se nuk e konteston padi e as kërkesën e saj, pas që vërtet shitblerja është kryer dhe nuk ka asgjë kontestuese, gjykatës i ka propozuar që pa i administruar provat të bie aktgjykim në bazë të pohimit.

Pasi që pala e paditur, personalisht e ka pranuar në tërësi kërkesë padi, atëherë gjykata pa shqyrtim të mëtejmë merr aktgjykim në bazë të pohimit në kuptim të nenit 148 të LPK vendosi si më lartë.

NGA GJYKATA THEMELORE NË PEJË, C.nr.742/19, me dt.14.01.2020.

Gj y q t a r j a,

Afërdita Mulhaxha

KËSHILLA JURIDIKE:

*Meqë palët kanë hekur dorë*

*nga ankesa, aktgjykimi bëhet i*

*plotfuqishëm në ditën e marrjes*.